Slávikovský potok

Slávikovský potok je vodný tok v Strážovských vrchoch na území okresu Ilava a Prievidza. Je to pravostranný prítok Jaseniny v povodí rieky Nitrica s dĺžkou približne 9 km a je tokom VI. rádu. Časťou toku vedie cez CHKO Strážovské vrchy.

 Priebeh toku 
Potok pramení v centrálnej časti Strážovských vrchov, v geomorfologickom podcelku Zliechovská hornatina a jej časti Zliechovská kotlina, na západných výbežkoch vrchu Strážov (), v nadmorskej výške približne  Od prameňa v lokalite Predné jarky v blízkosti Zliechova tečie juhozápadným smerom. Zakrátko preteká cez prírodnú pamiatku Zliechovský močiar a následne priberá ľavostranný prítok z oblasti Zadné jatky. Priberajúc menšie prítoky sa stáča južným smerom a opúšťajúc Zliechovskú kotlinu pokračuje časťou Javorinka. V strednej časti prijíma viaceré významnejšie prítoky a popod Ostrý vrch () tečie Slávikovou dolinou. Pod Suchým vrchom () prechádza do časti Belianska vrchovina a od sútoku s pravostranným prítokom spod Bedákov () tvorí hranicu chránenej krajinnej oblasti. Na dolnom toku sa postupne stáča na juhovýchod, kde preteká osadou Slávikovci a priberá pravostranný prítok. Onedlho sa v nadmorskej výške približne  vlieva do Jaseniny v povodí rieky Nitrica. Potok patrí do širšieho povodia rieky Váh.

Potok pramení a na hornom toku preteká katastrálnym územím obce Zliechov v okrese Ilava, následne prechádza na územie Valaskej Belej v okrese Prievidza v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Strážovské vrchy, Zliechovská hornatina
 Zliechovská kotlina, Javorinka (geomorfologická časť), Belianska vrchovina

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Strážovských vrchoch
Kategória:Povodie Nitry
Kategória:Vodné toky v okrese Ilava
Kategória:Vodné toky v okrese Prievidza
Kategória:Zliechov
Kategória:Valaská Belá
Kategória:Zliechovská hornatina